Rugpjūčio 6

Rugpjūčio 6 yra 218-a metų diena pagal Grigaliaus kalendorių (keliamaisiais metais – 219-a). Nuo šios dienos iki metų galo lieka 147 dienos.

Informacija

Vardadieniai 
Bylotas – Daiva – Karolina – Sikstas

Šią dieną Lietuvoje

Įvykiai 
 1990 – Kaune demontuoti paminklai Leninui ir „Keturiems komunarams“.

Gimimo dienos 
 1715 m. – Motiejus Dominykas Dogelis, istorikas, Lietuvos Didžiosios Kunigaikštystės ir Lenkijos istorinių šaltinių leidėjas (m. 1760 m.).
 1876 m. – Jonas Pocius, Lietuvos vargonininkas, chorvedys, muzikos mokytojas (m. 1948 m.).
 1879 m. – Jonas Kasakaitis, Romos katalikų kunigas, poetas ir publicistas (m. 1967 m.).
 1893 m. – Stasys Birutis, Lietuvos karinis veikėjas, pulkininkas (m. 1972 m.).
 1900 m. – Marijona Čilvinaitė, etnografė, kraštotyrininkė, bibliotekininkė, daugelio kraštotyrininkų mokytoja (m. 1995 m.).
 1901 m. – Julius Indrišiūnas, Lietuvos politikas, teisininkas (m. 1945 m.).
 1902 m. – Petras Tarutis, vienas iš lietuvių profesionaliojo cirko pradininkų (m. 1973 m.).
 1908 m. – Antanas Lešinskas, Lietuvos agronomas, lepdepterologas (m. 1976 m.).
 1909 m. – Izabelė Motekaitienė-Blauzdžiūnaitė, Lietuvos dainininkė (dramatinis sopranas), pedagogė (m. 1985 m.).
 1912 m. – Ksenija Dauguvietytė-Šniukštienė, aktorė.
 1914 m. – Romanas Marijošius, Lietuvos dainininkas (baritonas) (m. 1980 m.).
 1918 m. – Jonas Minelga, poetas (m. 1990 m.).
 1925 m. – Apolonija Nistelienė-Gugaitė, Lietuvos inžinierė architektė.
 1927 m. – Ričardas Darškus, Lietuvos keliautojas, sporto organizatorius, inžinierius hidrotechnikas, fotografas (m. 1991 m.).
 1929 m. – Aldona Blužienė-Gryžaitė, Lietuvos gydytoja oftalmologė, habilituota biomedicinos mokslų daktarė (m. 2005 m.).
 1932 m. – Elena Jakštienė-Šulcaitė, choro dirigentė ir pedagogė.
 1933 m. – Arvydas Paltinas, Lietuvos choro ir orkestro dirigentas, pedagogas (m. 2021 m.).
 1936 m. – Joana Danguolė Sadeikienė, technikos mokslų daktarė, Lietuvos ūkio, politinė bei visuomenės veikėja.
 1946 m. – Marija Rūta Babarskienė, Lietuvos gydytoja kardiologė, habilituota biomedicinos mokslų daktarė.
 1947 m. – Valierius Jasiūnas, Lietuvos kineziologas, biomedicinos mokslų daktaras.
 1949 m. – Angelina Banytė, Lietuvos dailininkė.
 1953 m. – Vytautas Žmuidzinavičius, ūkininkas, Lietuvos ir Kauno rajono politinis bei visuomenės veikėjas.
 1954 m.:
 Artūras Šumskas, teisininkas, teisėjas, Vilniaus apygardos teismo pirmininkas, buvęs Lietuvos Aukščiausiojo Teismo ir Lietuvos apeliacinio teismų teisėjas.
 Rolandas Paulauskas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.
 Vaclov Stankevič, jūrininkas, kapitonas, Lietuvos politinis bei visuomenės veikėjas.
 Vigalija Matkėnienė, teisininkė, Lietuvos ir Ignalinos raj. politinė bei visuomenės veikėja.
 1959 m. – Laimutė Karaškienė, finansininkė, Lietuvos politinė veikėja.
 1966 m. – Dangutė Mikutienė, režisierė, Lietuvos politinė bei visuomenės veikėja.
 1969 m. – Vanda Kuzmina, Lietuvos ir Vilniaus miesto savivaldybės politinė bei visuomenės veikėja.
 1970 m. – Ingrida Montvydienė, teisininkė, advokatė, advokatų savivaldos veikėja, Mykolo Romerio universiteto lektorė.
 1983 m. – Viktorija Čmilytė, Lietuvos šachmatininkė, moterų didmeistrė.
 1986 m. – Mantas Simonavičius, Lietuvos krepšininkas rungtyniaujantis Marijampolės „Sūduva“ komandoje.
 1992 m. – Rolandas Maščinskas, Lietuvos irkluotojas. 2010 m. jaunimo olimpiadoje sportininkas tapo pirmuoju šalies jaunimo olimpinių žaidynių medalininku ir čempionu..

Mirtys 
 1944 m. – Janušas Ivaškevičius, lenkų istorikas, archyvaras (g. 1879 m.).
 1963 m. – Jonas Glembockis, Lietuvos surdopedagogas (g. 1895 m.).
 1981 m. – Eduardas Ozarskis, buvęs LTSR partinis ir valstybės veikėjas, LTSR nusipelnęs inžinierius (g. 1908 m.).
 1986 m. – Justina Jasaitytė, Lietuvos dainininkė (sopranas) (g. 1911 m.).
 1989 m. – Juozas Narakas, Lietuvos karinis ir visuomenės veikėjas, Generalinio štabo pulkininkas (g. 1899 m.).
 1993 m. – Egidijus Banionis, Lietuvos istorikas, humanitarinių mokslų daktaras (g. 1948 m.).
 2006 m. – Gintaras Beresnevičius, lietuvių religijotyrininkas, etnologas, prozininkas, publicistas, eseistas (g. 1961 m.).
 2008 m. – Ferdinandas Kaunas, Lietuvos gydytojas, JAV lietuvių visuomenės veikėjas (g. 1921 m.).
 2021 m. – Donaldas Kaganas, Lietuvos žydų kilmės JAV istorikas (g. 1932 m.).

Šią dieną pasaulyje

Įvykiai 
 1538 – įkurtas Bogotos miestas;
 1806 – paskutinis Šventosios Romos imperijos imperatorius atsisakė sosto;
 1824 – dabartiniame Chunino departamente, Mantaro slėnyje, įvylo Chunino mūšis, Peru nepriklausomybės kovų mūšis tarp realistų ir nepriklausomybės šalininkų;
 1825 – Bolivija tapo nepriklausoma;
 1890 – Niujorke pirmąkart įvykdyta mirties bausmė elektros kėdėje;
 1914 – iš Krokuvos išžygiavo Pirmoji kuopa, Juzefo Pilsudskio sukurta kovai su Rusija.
 1945 – 8:16 vietos laiku numesta pirmoji pasaulyje atominė bomba (Hirosimos mieste, Japonija) – „Mažylis“. Sprogimo galia siekė 15 tūkst. tonų TNT ekvivalento. Žuvo apie 100 tūkst. žmonių;
 1962 – Jamaika tapo nepriklausoma.

Gimimo dienos 
 1697 m. – Karolis VII, 1742–1745 m. Šventosios Romos imperijos imperatorius, 1741–1743 m. Čekijos karalius Karolis III, 1726–1745 m. Bavarijos kurfiurstas Karolis Albertas (m. 1745 m.).
 1881 m. – Aleksandras Flemingas, britų biologas ir farmakologas, išgarsėjęs kaip penicilino išradėjas (1928 m.), už ką gavo Nobelio premiją 1945 m (m. 1955 m.).
 1893 m. – Aleksandras Birzeniekas, latvių architektas, grafikas (m. 1980 m.).
 1911 m. – Lucille Désirée Ball, JAV komikė, televizijos, kino ir radijo aktorė. Išgarsėjo kartu su savo pirmuoju vyru vaidindama kultiniame seriale I Love Lucy. Vaidmuo jai atnešė milžiniška pasisekimą ir vieną ilgiausių pasaulyje karjerą.  (m. 1989 m.).
 1928 m. – Andy Warhol, amerikiečių dailininkas, filmų kūrėjas, leidėjas ir pop art meno judėjimo asmenybė (m. 1987 m.).
 1949 m. – Nikolajus Dmitrijevičius Kovaliovas, rusų politikas, buvęs žvalgybininkas (KGB, FSB), armijos generolas (1997). 1996–1998 metais buvo FSB direktoriumi.
 1963 m. – Kevinas Deividas Mitnikas, vienas žymiausių programišių, kurie buvo nuteisti.
 1965 m.:
 David Maurice Robinson, NBA krepšininkas. Jis yra laikomas vienu iš geriausiu NBA vidurio puolėjų. Admirolo pravardę gavo dėl studijų JAV kariniame Jūrų laivyne, kurį baigus jam buvo suteiktas karininko laipsnis.
 Stefanas Peteranselis, Prancūzijos lenktynininkas. Daugkartinis Dakaro ralio dalyvis ir laimėtojas, tiek motociklu (Yamaha), tiek automobiliu (Mitsubishi). Tai vienas labiausiai tituluotų ralio lenktynininkų.
 1969 m. – Steven Paul Smith, amerikiečių dainų autorius ir atlikėjas (m. 2003 m.).
 1970 m. – M. Naitas Šjamalanas, amerikiečių kino režisierius ir scenaristas, mistinių trilerių kūrėjas.
 1972 m. – Geraldine Estelle Halliwell, britų dainininkė, rašytoja, filantropė, Jungtinių Tautų gerosios valios ambasadorė.
 1981 m.:
 Abdul Kader Keïta, futbolininkas, Dramblio Kaulo Kranto rinktinės ir Galatasaray SK klubo puolėjas.
 Vitantonio Liuzzi, Formulės 1 lenktynininkas iš Italijos.
 1982 m.:
 Adrianne Marie Curry, JAV modelis. Pirmoji realybės šou America's Next Top Model nugalėtoja.
 Kevin van der Perren, Belgijos Dailiojo čiuožimo sportininkas. Šešių nacionalinių aukso medalių savininkas. 2006 m. buvo šalies vėliavnešys žiemos olimpinėse žaidynėse. Sportininkas ISU pasaulio čiuožėjų reitinge užima septintą vietą .
 1983 m. – Robinas van Persis, futbolininkas, Nyderlandų rinktinės ir Arsenal klubo puolėjas.

Mirtys 
 1221 m. – Dominykas, dominikonų ordino įkūrėjas, pamokslininkas. Nuo 1234 m. Šventasis, šventė – rugpjūčio 8 d (g. 1170 m.).
 1660 m. – Diego Velaskesas, ispanų tapytojas, ispanų renesanso dailininkas (g. 1599 m.).
 1746 m. – Kristijonas VI, 1730–1746 m. Danijos ir Norvegijos karalius (g. 1699 m.).
 1926 m. – Bix Beiderbecke, džiazo muzikantas ir kompozitorius (g. 1903 m.).
 1941 m. – Leonidas Leonidovas, rusų aktorius, režisierius, pedagogas, menotyros daktaras (g. 1873 m.).
 1969 m. – Teodoras Adornas, vokiečių filosofas ir sociologas, muzikologas ir kompozitorius. Priskiriamas neomarksistinei Frankfurto mokyklai. Buvo Rokfelerio fondo remto „Radijo projekto“ Muzikos skyriaus direktoriumi (g. 1903 m.).
 1973 m. – Fulgencio Batista y Zaldivar, Kubos vadovas, politinis veikėjas, diktatorius, generolas (g. 1901 m.).
 1978 m. – Paulius VI, 262 – asis Romos katalikų bažnyčios popiežius, popiežiaus pareigas ėjęs nuo 1963 m. birželio 21 d. iki mirties (g. 1897 m.).
 1979 m. – Feodor Felix Konrad Lynen, 1964 m. Nobelio fiziologijos ir medicinos premijos laureatas (g. 1911 m.).
 1983 m. – Klaus Nomi, vokiečių kontertenoras, pasižymėjęs ypatingais vokaliniais sugebėjimais ir neįprasta išvaizda bei elgesiu scenoje (g. 1944 m.).
 2002 m. – Edsgeras Dijkstra, informatikos mokslų daktaras (g. 1930 m.).
 2005 m. – Vizma Belševica, latvių rašytoja, vertėja. Viena iš nedaugelio latvių rašytojų, kurios kūryba išversta į daugelį pasaulio kalbų (g. 1931 m.).

Nuorodos 

Rugpjūtis